rejauldu/bengali-wikipedia huggingface dataset:
ইংল্যান্ড পুরুষ ক্রিকেট দল ২০২২ সালের অক্টোবর ও নভেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য অস্ট্রেলিয়া সফর করে। টি২০আই সিরিজটি উভয় দলের জন্য ২০২২ আইসিসি পুরুষ টি২০ বিশ্বকাপের প্রস্তুতি হিসেবে গণ্য হয়। ২০২২ সালের মে মাসে সিরিজের সূচি নিশ্চিত করা হয়।  টি২০আই সিরিজে ইংল্যান্ড ২–০ ব্যবধানে জয়ী হয়। ওডিআই সিরিজে অস্ট্রেলিয়া ৩–০ ব্যবধানে জয়লাভ করে।  দলীয় সদস্য ওডিআইটি২০আইওডিআইটি২০আই প্যাট কামিনস (অধি.)  অ্যাডাম জাম্পা  অ্যালেক্স ক্যারি (উই.)  অ্যাশটন অ্যাগার  ক্যামেরন গ্রিন  গ্লেন ম্যাক্সওয়েল  জশ হ্যাজলউড  জশুয়া ইংলিস (উই.)  ট্র্যাভিস হেড  ডেভিড ওয়ার্নার  মার্কাস স্টইনিস  মার্নাস লাবাসকাখনি  মিচেল মার্শ  মিচেল স্টার্ক  রাইলি মেরেডিথ  শন অ্যাবট  স্টিভেন স্মিথ অ্যারন ফিঞ্চ (অধি.)  অ্যাডাম জাম্পা  অ্যাশটন অ্যাগার  কেন রিচার্ডসন  ক্যামেরন গ্রিন  গ্লেন ম্যাক্সওয়েল  জশ হ্যাজলউড  জশুয়া ইংলিস (উই.)  টিম ডেভিড  ডেভিড ওয়ার্নার  ড্যানিয়েল স্যামস  নাথান এলিস  প্যাট কামিনস  মার্কাস স্টইনিস  মিচেল মার্শ  মিচেল সোয়েপসন  মিচেল স্টার্ক  ম্যাথু ওয়েড (উই.)  স্টিভেন স্মিথ জস বাটলার (অধি.) (উই.)  অলি স্টোন  আদিল রশিদ  ক্রিস ওকস  ক্রিস জর্ডান  জেমস ভিন্স  জেসন রয়  ডেভিড উইলি  দাউদ মালান  ফিল সল্ট (উই.)  মঈন আলি  লিয়াম ডসন  লুক উড  স্যাম কারান  স্যাম বিলিংস (উই.) জস বাটলার (অধি.) (উই.)  অ্যালেক্স হেলস  আদিল রশিদ  ক্রিস ওকস  ক্রিস জর্ডান  জনি বেয়ারস্টো (উই.)  ডেভিড উইলি  দাউদ মালান  ফিল সল্ট (উই.)  বেন স্টোকস  মঈন আলি  মার্ক উড  রিস টপলি  লিয়াম লিভিংস্টোন  স্যাম কারান  হ্যারি ব্রুক ইংল্যান্ড দলে টিম্যাল মিলস, রিচার্ড গ্লিসন ও লিয়াম ডসনকে রিজার্ভ খেলোয়াড় হিসেবে রাখা হয়। ইংল্যান্ডের টি২০আই দল ঘোষণার দিন জনি বেয়ারস্টো পায়ে চোট পেয়ে দল থেকে ছিটকে যান। তার বদলি হিসেবে অ্যালেক্স হেলসকে ইংল্যান্ড দলে নেয়া হয়। ২০২২ সালের ১৩ নভেম্বর চোটের কারণে গ্লেন ম্যাক্সওয়েল অস্ট্রেলিয়ার ওডিআই দল থেকে ছিটকে গেলে তার বদলি হিসেবে শন অ্যাবটকে দলে যোগ করা হয়। অস্ট্রেলিয়ার ওডিআই দলে দ্বিতীয় ওডিআই ম্যাচের আগে জশুয়া ইংলিসকে ও তৃতীয় ওডিআই ম্যাচের আগে রাইলি মেরেডিথকে যোগ করা হয়।  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ অস্ট্রেলীয় ক্রিকেট বিষয়শ্রেণী:২০২২-এ ইংরেজ ক্রিকেট বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ড ক্রিকেট দলের অস্ট্রেলিয়া সফর
right|52px  নেপাল সম্পর্কিত নিবন্ধের তালিকা হতে  দেখানো বিষয় নিয়ে নিবন্ধ তৈরি করতে পারেন। অন্যান্য উইকিপ্রকল্প হতে নেপাল সংক্রান্ত নিবন্ধ অনুবাদ করতে পারেন।  বর্তমান নিবন্ধসমূহ তথ্য দিয়ে সমৃদ্ধ, সম্প্রসারণ, রচনাশৈলীর উন্নয়ন ও তথ্যছক না থাকলে যুক্ত করতে পারেন।   নিবন্ধগুলিতে উইকিমিডিয়া কমন্স হতে দরকারী ও প্রাসঙ্গিক মুক্ত চিত্র যুক্ত করতে পারেন।  নেপাল সংক্রান্ত নিবন্ধসমূহে বিষয়শ্রেণী না থাকলে যুক্ত করতে পারেন।  নিবন্ধসমূহে তথ্যসূত্রের ঘাটতি থাকলে, পর্যাপ্ত সূত্র যোগ করতে পারেন।  নেপাল সম্পর্কিত নিবন্ধসমূহের শেষে {{প্রবেশদ্বার দণ্ড|নেপাল}} যুক্ত করতে পারেন। বিষয়শ্রেণী:নেপাল প্রবেশদ্বার
আঁখ মিচোলি () হল উমেশ শুক্লা পরিচালিত ভারতীয় হিন্দি ভাষার একটি হাস্যরসাত্মক চলচ্চিত্র। মেরি গো রাউন্ড স্টুডিওস এবং কালভার ম্যাক্স এন্টারটেইনমেন্টের ব্যানারে ছবিটির প্রযোজনা করেছেন আশীষ ওয়াঘ এবং উমেশ শুক্লা। এটি মিসফিটদের একটি পরিবারকে ঘিরে আবর্তিত হয়েছে। প্রধান চরিত্রে অভিনয় করেছেন পরেশ রাবল, অভিমন্যু দাসানি এবং মৃণাল ঠাকুর । ২০২৩ সালের ৩ নভেম্বর সমালোচকদের কাছ থেকে নেতিবাচক পর্যালোচনাসহ প্রেক্ষাগৃহে মুক্তি পায়।   অভিনয়শিল্পী   পরেশ রাবল - নভজ্যোত সিং  অভিমন্যু দাসানি - রোহিত প্যাটেল  মৃণাল ঠাকুর - পারো সিং  শর্মন জোশী - যুবরাজ সিং  অভিষেক বন্দ্যোপাধ্যায় - হরভজন সিং  দিব্যা দত্তা - নভজ্যোতের স্ত্রী  দর্শন জারিওয়ালা - রোহিতের বাবা  গ্রুষা কাপুর - রোহিতের মা  বিজয় রাজ - ভাট্টি   উৎপাদন  ২০২০ সালের ফেব্রুয়ারিতে কালভার ম্যাক্স এন্টারটেইনমেন্ট ছবিটির ঘোষণা করেন এবং এতে অভিমন্যু দাসানি এবং মৃণাল ঠাকুর অভিনয় করেন। পাটিয়ালায় কোভিড-১৯ মহামারীর সময় ছবিটির মূল ফটোগ্রাফি শেষ হয়েছিল। ২০২১ সালের ১৯ জুলাই ছবিটির মোশন পোস্টার মুক্তি পায়। প্রাথমিকভাবে ২০২১ সালে মুক্তির পরিকল্পনা করা আঁখ মিচোলি কোভিড-১৯ মহামারীর কারণে ২০২২ সালের গ্রীষ্মে পিছিয়ে দেওয়া হয়েছিল।   সঙ্গীত   ছবিটির সঙ্গীত রচনা করেছেন সচিন-জিগর এবং গান লিখেছেন জিগর সারাইয়া, প্রিয়া সারাইয়া, বায়ু এবং আইপি সিং।   তথ্যসূত্র    বহিঃসংযোগ        বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর হাস্যরসাত্মক নাট্য চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার হাস্যরসাত্মক চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র
সিফা নুরাফিফাহ কামাল (; জন্ম: ১ অক্টোবর ১৯৯১) হলেন একজন ইন্দোনেশীয় তীরন্দাজ, যিনি ইন্দোনেশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  কামাল ইন্দোনেশিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন সিফা নুরাফিফাহ কামাল ১৯৯১ সালের ১লা অক্টোবর তারিখে ইন্দোনেশিয়ার পূর্ব জাভায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কামাল ইন্দোনেশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২০টি ১০ পয়েন্ট অর্জন করে সর্বমোট ৬৪০ পয়েন্ট নিয়ে তিনি ৪৩তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ২২তম স্থান অধিকারী ভারতের ভজন কৌরের মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি ডিয়ানান্ডা খোইরুনিসা এবং রেজা অক্তাভিয়ার সাথে ইন্দোনেশীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭৫টি ১০ পয়েন্ট অর্জন করে সর্বমোট ১৯৬০ পয়েন্ট নিয়ে ৭ম স্থান অধিকার করেছিল। অতঃপর প্রাথমিক পর্বে তারা মালয়েশিয়াকে ৫–৩ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে কোয়ার্টার-ফাইনালে চীনের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্দোনেশীয় নারী তীরন্দাজ বিষয়শ্রেণী:ইন্দোনেশিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
মদিনার প্রখ্যাত সাত ফুকাহা হচ্ছেন সাত প্রখ্যাত মুসলিম ধর্মতত্ত্ববিদ ও ফকীহ (আইনবিদ) পণ্ডিতের উপাধি যারা মাদিনায় হাদিস ও ফিকহ শাস্ত্রে বিশেষ অবদান রেখেছেন।The Four Imams by Muhammad Abu Zahrah, chapter on Imam Malik   তারা হচ্ছেন :  সাঈদ ইবনুল মুসায়্যিব  উরওয়াহ ইবনুয যুবাইর ইবনুল আওয়াম  সালিম ইবনে আব্দুল্লাহ ইবনে উমার  কাসিম ইবনে মুহাম্মাদ ইবনে আবু বকর  আবু সালামা ইবনে আব্দুর রহমান ইবনে আওফ সুলাইমান ইবনে ইয়াসার  খারিজাহ ইবনে যাইদ ইবনে সাবিত  কিছু আলিম (স্কলার) আবু বকর ইবনে আব্দির রহমান ইবনুল হারিস এবং উবাইদুল্লাহ ইবনে আব্দিল্লাহ ইবনে উতবাহ ইবনে মাস'উদ এর নাম মাদিনার সাত ফকীহের মধ্যে অন্তর্ভুক্ত করেছেন, এদের মধ্যে অন্যতম হচ্ছেন ইমাম আবু যাহরা।   বিস্তারিত দেখুন    (ইংরেজি)  Text about The Seven Fuqaha of Medina by Shaykh Muhammad Abu Zahrah (extract of Mâlik, Hayâtuhu wa 'Asruhu, Arâ°uhu wa Fiqhuhu)   (ফরাসি)  Presentation and biography of the Seven Fuqaha of Medina (at-tawhid.net)   তথ্যসূত্র   বিষয়শ্রেণী:ইংরেজি ভাষার বহিঃসংযোগ থাকা নিবন্ধ বিষয়শ্রেণী:ফরাসি ভাষার বহিঃসংযোগ থাকা নিবন্ধ বিষয়শ্রেণী:৮ম শতাব্দীতে ইসলাম
জামিরা ইউনিয়ন বাংলাদেশের খুলনা জেলার  ফুলতলা উপজেলার অন্তর্গত একটি ইউনিয়ন। অবস্থান ও আয়তন জামিরা ইউনিয়ন উপজেলা সদর থেকে ৯কি.মি দক্ষিণ-পশ্চিমে ফুলতলা-শাহপুর রাস্তার মাঝামাঝি অঞ্চলে অবস্থিত। এই ইউনিয়নের গ্রামগুলো হচ্ছে জামিরা, পিপরাইল, ডাউকোনা, ছাতিয়ানী, বাড্ডাগাতী, ধোপাখোলা, পঠিয়াবান্ধা ও বেনেপুকুর। জামিরা ইউনিয়নে বাংলাদেশের অর্থকরী ফসল চিংড়ি চাষ হয়।  নদনদী   বিল ডাকাতিয়া  শিক্ষাপ্রতিষ্ঠান   মহাবিদ্যালয়  জামিরা বাজার আসমোততিয়া স্কুল এন্ড কলেজ   উচ্চমাধ্যমিক বিদ্যালয়   ধোপাখোলা মাধ্যমিক বিদ্যালয়    টোলনা জেপিডিএস মাধ্যমিক বালিকা বিদ্যালয়   মাদ্রাসা  জামিরা বাজার পিপরাইল সিদ্দিকয়া ফাজিল মাদ্রাসা   তথ্যসূত্র   বিষয়শ্রেণী:ফুলতলা উপজেলার ইউনিয়ন বিষয়শ্রেণী:খুলনা বিভাগের জনবহুল স্থান
উইনজিপ হল একটি শেয়ারওয়্যার ফাইল সংকোচনকারী এবং সংক্ষেপনকারী উইন্ডোজ, ম্যাক ওএস, আইওএস এবং অ্যান্ড্রয়েড সফটওয়্যার। এটি উন্নয়ন করেছে উইনজিপ কম্পিউটিং (সাবেক নিকো মার্ক কম্পিউটিং)। এটি জিপ ফাইল ফরমেট রূপে আর্কাইভ তৈরী করে। আর এটির দ্বারা বেশ কিছু ফাইল আর্কাইভ পড়া এবং খোলা যায়।   তথ্য সূত্র    বহিঃসংযোগ     Corel press kit: WinZip Computing  Corel pages: WinZip 16 Standard, WinZip 16 Pro, WinZip 17 Standard, WinZip 17 Pro, WinZip Mac Edition, WinZip Courier 3.0  WinZip press kit: WinZip 17 Product Information Kit   WinZip app pages: WinZip Mac Edition, WinZip for iOS, WinZip for Android, WinZip File Sharing Services  ZipSend - WinZip's Large File Delivery Web Service  ZipShare - WinZip's Social Media File Sharing Service  বিষয়শ্রেণী:উইন্ডোজ সংক্ষেপণ সফটওয়্যার বিষয়শ্রেণী:শুধুমাত্র উইন্ডোজ সফটওয়্যার বিষয়শ্রেণী:ডাটা সংক্ষেপণ বিষয়শ্রেণী:মালিকানাধীন সফটওয়্যার বিষয়শ্রেণী:কোরেল সফটওয়্যার বিষয়শ্রেণী:১৯৯১-এর সফটওয়্যার বিষয়শ্রেণী:ফাইল আর্কাইভার
সত্যাগ্রহ (সংস্কৃত: सत्याग्रह) মোহনদাস করমচাঁদ গান্ধীর (যিনি মহাত্মা গান্ধী নামেও পরিচিত) প্রতিষ্ঠিত একটি দর্শন এবং অহিংস প্রতিরোধের অনুশীলন। গান্ধী সত্যাগ্রহের চর্চা করেছিলেন ভারতের স্বাধীনতা আন্দোলনে এবং দক্ষিণ আফ্রিকায় ভারতীয়দের অধিকার প্রতিষ্ঠায়। তার এই তত্ত্ব নেলসন ম্যান্ডেলার বর্ণবৈষম্য নীতি এবং গণাধিকার আন্দোলনের সময় মার্কিন যুক্তরাষ্ট্রে মার্টিন লুথার কিং ও জেমস বেভেলের কর্মসূচি সহ সামাজিক ন্যায় প্রতিষ্ঠা ও অন্যান্য আন্দোলনে প্রভাব ফেলে।  যারা সত্যাগ্রহের চর্চা করেন তাদের সত্যাগ্রহী বলা হয়।   শব্দার্থ  thumb|250px|লবণ আন্দোলন, সত্যাগ্রহের অন্যতম একটি জনপ্রিয় আন্দোলন ছিল ১৯০৬ সালে দক্ষিণ আফ্রিকার ইন্ডিয়ান ওপিনিয়ন খবরের কাগজে এই শব্দটি প্রথম ব্যবহার করা হয়। মূল উপাদান হল 'সত্য' ও 'আগ্রহ'। সত্যাগ্রহ কথার এককথায় অর্থ হচ্ছে সত্যের প্রতি আগ্রহ।   সত্যাগ্রহ অভিযানের নিয়ম  গান্ধী সত্যাগ্রহীদের প্রতিরোধ অভিযানে অনুসরণ করার জন্য কয়েকটি নিয়ম প্রস্তাব করেছিলেন:   কোনও রাগ পোষণ করবেন না।  প্রতিপক্ষের ক্রোধ সহ্য করবেন না।  আক্রমণ বা শাস্তির প্রতিশোধ নেবেন না, তবে শাস্তি বা আক্রমণের ভয়ে, রাগে প্রদত্ত আদেশের কাছে আত্মসমর্পণ করবেন না।  স্বেচ্ছায় আপনার নিজের সম্পত্তি গ্রেপ্তার বা বাজেয়াপ্ত করার জন্য আত্মসমর্পণ করুন।  আপনি যদি সম্পত্তির ট্রাস্টি হন, তাহলে সেই সম্পত্তি (অহিংসভাবে) আপনার জীবন দিয়ে বাজেয়াপ্ত করা থেকে রক্ষা করুন।  অভিশাপ বা শপথ করবেন না।  প্রতিপক্ষকে অপমান করবেন না।  আপনার প্রতিপক্ষ বা আপনার প্রতিপক্ষের নেতাদের পতাকাকে অভিবাদন বা অপমান করবেন না।  যদি কেউ আপনার প্রতিপক্ষকে অপমান বা আক্রমণ করার চেষ্টা করে, তাহলে আপনার জীবন দিয়ে আপনার প্রতিপক্ষকে (অহিংসভাবে) রক্ষা করুন।  একজন বন্দী হিসেবে, ভদ্র আচরণ করুন এবং কারাগারের নিয়ম মেনে চলুন (আত্মসম্মানের পরিপন্থী যেকোনো ব্যতীত)।  বন্দি হিসেবে, বিশেষ অনুকূল আচরণের জন্য অনুরোধ করবেন না।  একজন বন্দি হিসেবে, এমন সুযোগ-সুবিধা লাভের জন্য উপবাস করো না, যার বঞ্চনা তোমার আত্মসম্মানের উপর কোন আঘাত আনে না।  অসহযোগ আন্দোলনের নেতাদের আদেশ আনন্দের সাথে পালন করো।   তথ্যসূত্র    বহিঃসংযোগ   বিষয়শ্রেণী:ভারতের স্বাধীনতা আন্দোলন বিষয়শ্রেণী:দর্শন বিষয়শ্রেণী:সত্য বিষয়শ্রেণী:ধরন অনুযায়ী আন্দোলন কর্মকাণ্ড বিষয়শ্রেণী:নৈতিক ঘরানা ও আন্দোলন বিষয়শ্রেণী:গান্ধীবাদ বিষয়শ্রেণী:অহিংসা
thumb|লালকায়ার হাইড্রিয়া ৩৬০ থকে ৩৫০ খ্রীষ্টপূর্বাব্দে, মাঝের হাতলটি ছবির অপর পাশে। (Department of Greek, Etruscan and Roman Antiquities, Louvre) হাইড্রিয়া (ইংরেজি hydria বহুবচন hydriai) একধরনের প্রাচীন গ্রিক পাত্র বিশেষ। হাইড্রিয়া তিন হাতল বিশিষ্ট হয়। বহনের সুবিধার জন্য, দুই পাশে দুইটি হাতল থাকে। পানিয় ঢালার সুবিধার জন্য মাঝখানে আর একটি হাতল থাকে।  এই ধরনের পাত্রে লাল ও কালো রঙের চিত্র অঙ্কিত থাকে। সাধারনত এসব চিত্র গ্রিক পৌরনিক কাহিনী অবলম্বনে আঁকা হয়। ৫ম খ্রীস্টাব্দে গ্রীক শিল্পীরা হাইড্রিয়া তৈরীতে মাটির পাশাপাশি ব্রোঞ্জ ব্যবহার করতেন।Cunliffe, Barry, The Ancient Celts (Penguin, 1999), fig. 36 on p. 53.  ইতিহাস ৫৬০ থেকে ৫৪০ খ্রীষ্টপূর্বাব্দে এথেন্স ও করিন্থ ছিল হাইড্রিয়ার স্বর্ণযুগ। ৫১০ খ্রীষ্টপূর্বাব্দে পিসিসট্রাটুস নামে এথেন্সের পরাক্রমশালী এক শাসক, হাইড্রার পৃষ্ঠপোষকতা করেন। তিনি শিল্পকলাকে তার খ্যাতি ও প্রতিপত্তির এক মাধ্যম বিবেচনা করতেন। হাইড্রিয়া ছাড়াও তিনি স্থাপত্য ও ভাস্কর্য শিল্পে উৎসাহি ছিলেন।Ginouves R., Balaneutiké, BEFAR 102, 1962. Diehl E., die Hydria, 1964.        হাইড্রিয়ার চিত্রের বিষয়সমূহ অধিকাংশ হাইড্রিয়ার উপর অঙ্কনের বিষয়বস্তু হল পানির ফোয়ারার পাশে অপেক্ষমাণ নারী। এছাড়া কিছু হাইড্রিয়ায় যুদ্ধরত সৈনিকদের ছবিও দেখা যায়।http://www.louvre.fr/en/oeuvre-notices/attic-black-figure-hydria .   তথ্যসূত্র    বিষয়শ্রেণী:প্রাচীন গ্রিস
শাহ এনায়াত কাদিরি শাত্তারি () এছাড়াও এনায়াত শাহ হিসাবে পরিচিত; (আনুমানিক ১৬৪৩ – ১৭২৮) ছিলেন কাদিরি শাত্তারি সিলসিলার (তরিকার) একজন পাঞ্জাবি সুফি পণ্ডিত, সাধক এবং দার্শনিক। তিনি বেশিরভাগই তার দার্শনিক সাহিত্যগুলিফারসি ভাষায় লিখেছিলেন। শাহ এনায়াত কাদিরি পাঞ্জাবি ভাষার সবচেয়ে জনপ্রিায় কবি বুল্লে শাহ এবং ওয়ারিস শাহের আধ্যাত্মিক পথপ্রদর্শক (পীর) হিসাবে বিখ্যাত।  নাম  বাবা একটি সম্মানসূচক শব্দ যা সম্মানের প্রদর্শনের জন্য ব্যবহৃত হয়। এটি "পিতা" বা "জ্ঞানী প্রৌঢ় ব্যক্তি" এর মতো একটি শব্দ।Platts, John T. (John Thompson).  A dictionary of Urdu, classical Hindi, and English. London: W. H. Allen & Co., 1884. শাহ আরেকটি সম্মানসূচক শব্দ যা একজন রাজার দিকে ইঙ্গিত করে।Yarshater, Ehsan Persia or Iran, Persian or Farsi , Iranian Studies, vol. XXII, no. 1 (1989) এনায়েত একটি ইসলামিক নাম। কাদিরি এবং শাত্তারি হল ইসলামিক পদবি, যা সুফি আধ্যাত্মিক ধারা কাদিরিয়া এবং শাত্তারিয়া তরিকার ভক্ত বা মুরিদানের জন্য ব্যবহৃত হয়।Abun-Nasr, Jamil M. "The Special Sufi Paths (Tariqas)". Muslim Communities of Grace: The Sufi Brotherhoods in Islamic Religious Life. New York: Columbia UP, 2007. 86–96. See Appendix II: The Rapidness. First published in 1964.  জীবন প্রারম্ভিক জীবন এবং শিক্ষা শাহ এনায়েত আনুমানিক ১৬৪৩ সালে কসুরে এক আরাইন গোত্রের পরিবারের মধ্যে জন্মগ্রহণ করেন। তিনি শাত্তারিয়া তরিকার সাথে জড়িত একজন সুফি পণ্ডিত এবং মুরিদ ছিলেন। শাহ এনায়েত ছিলেন কসুরেরইমাম মৌলভী পীর মোহাম্মদ এর পুত্র। শাহ এনায়েত এবং তার শিষ্যরা তিনি শাহ রাজার ছাত্র এবং বুল্লে শাহ ও ওয়ারিস শাহ এর শিক্ষক ছিলেন। নির্যাতন এবং স্থানান্তর  তিনি কসুরে কাজ করতেন, কিন্তু শহরের শাসক নবাব হুসেন খানের বিরোধিতার কারণে তিনি লাহোরে স্থানান্তর  হতে বাধ্য হন।  সাহিত্য কর্ম  শাহ এনায়েত একজন প্রচারক, ধর্মীয় পণ্ডিত, দার্শনিক এবং সুফি সাধক হিসাবে স্মরণীয়। তার উপর একটি সংক্ষিপ্ত জীবনী ১৯৮৪ সালে লাহোরে প্রকাশিত হয়েছিল। শাহ এনায়েত মরমিবাদের পণ্ডিত ছিলেন। তিনি মূলত ফারসি এবং পাঞ্জাবি ভাষায় লিখতেন। তার কাজগুলির মধ্যে রয়েছে:   দস্তুরুল আমল  ইসলাহুল আমল  লাতায়িফ-এ-গায়বিয়া  ইশারতুল তালেবান  আরো দেখুন  সুফি সাধকদের তালিকা বহিঃসংযোগ  Dastur ul Amal on Google Books.  Chopra R. M. (1999) Great Sufi Poets of the Punjab, Iran Society, Calcutta.  তথ্যসূত্র  বিষয়শ্রেণী:দার্শনিক বিষয়শ্রেণী:সুফি দার্শনিক বিষয়শ্রেণী:সুফি বিষয়শ্রেণী:সুফি কবি বিষয়শ্রেণী:সুফিবাদ বিষয়শ্রেণী:১৬৪৩-এ জন্ম বিষয়শ্রেণী:১৭২৮-এ মৃত্যু বিষয়শ্রেণী:কাসুর জেলার ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তানে সুফিবাদ বিষয়শ্রেণী:পাকিস্তানের সুফি মাজার
শাফাক মোহাম্মদ  (জন্ম ২১ জুলাই ১৯৭২)  ব্রিটিশ রাজনীতিবিদ যিনি ২০১৯ থেকে ২০২০ সাল পর্যন্ত ইয়র্কশায়ার এবং হাম্বারের জন্য ইউরোপীয় পার্লামেন্টের একজন লিবারেল ডেমোক্র্যাট সদস্য (এমইপি) হিসেবে দায়িত্ব পালন করেছেন।   জীবনের প্রথমার্ধ  শাফাক মোহাম্মদ পাকিস্তান শাসিত কাশ্মীরে জন্মগ্রহণ করেন। ১৯৭৭ সালের এপ্রিল মাসে তিনি শেফিল্ডে চলে যান এবং পার্ক হাউস স্কুলে পড়াশোনা করেন এবং পরবর্তী জীবনে শেফিল্ড বিশ্ববিদ্যালয় থেকে স্নাতক হন।   রাজনৈতিক পেশা    শেফিল্ড সিটি কাউন্সিল  ২০০৪ থেকে ২০১৪ সালের মধ্যে মোহাম্মদ শেফিল্ড সিটি কাউন্সিলের ব্রুমহিল ওয়ার্ডের লিবারেল ডেমোক্র্যাট কাউন্সিলর হিসেবে দায়িত্ব পালন করেন। তিনি ২০১৪ সালে ক্রুকস ওয়ার্ডে প্রতিদ্বন্দ্বিতা করেন এবং পরাজিত হন। তিনি ২০১৬ সালে Ecclesall ওয়ার্ডের কাউন্সিলর হিসাবে ফিরে আসেন এবং ২০১৮ সালে পুনরায় নির্বাচিত হন।  মোহাম্মদ ২০১১ সালের মে মাসে শেফিল্ড সিটি কাউন্সিলে লিবারেল ডেমোক্র্যাট গ্রুপের নেতা নির্বাচিত হন। ২০১৪ সালে কাউন্সিলর পদে হেরে গেলে তিনি এই পদ হারান। কাউন্সিলে প্রত্যাবর্তনের পর তিনি মে ২০১৬ সালে গ্রুপের নেতা হিসেবে পুনরায় নির্বাচিত হন।  ২০১৫ ডিসসোলিউশন অনার্সে, মোহাম্মদকে শেফিল্ড সিটি কাউন্সিলের কাউন্সিলর হিসাবে "রাজনৈতিক সেবার জন্য" অর্ডার অফ দ্য ব্রিটিশ এম্পায়ার (এমবিই) সদস্য নিযুক্ত করা হয়েছিল।   যুক্তরাজ্যের সংসদ  মোহাম্মদ ২০১৬ শেফিল্ড ব্রাইটসাইড এবং হিলসবোরো উপ-নির্বাচনে লিবারেল ডেমোক্র্যাট প্রার্থী হিসাবে দাঁড়িয়েছিলেন, যেখানে তিনি ৬.১% ভোট নিয়ে তৃতীয় স্থানে ছিলেন।  তিনি ২০১৭ সালের সাধারণ নির্বাচনে শেফিল্ড সেন্ট্রাল নির্বাচনী এলাকার জন্য লিবারেল ডেমোক্র্যাট প্রার্থী ছিলেন, চতুর্থ স্থানে এসেছিলেন।  ২০২৪ সালের সাধারণ নির্বাচনে শেফিল্ড হালামের প্রাক্তন লিবারেল ডেমোক্র্যাট নেতা নিক ক্লেগের আসনে প্রতিদ্বন্দ্বিতা করার জন্য মোহাম্মদকে ২০২৩ সালে নির্বাচিত করা হয়েছিল। শেফিল্ড হ্যালামকে লেবার এবং লিবারেল ডেমোক্র্যাটদের মধ্যে একটি প্রান্তিক আসন হিসাবে বিবেচনা করা হয়।   ইউরোপীয় সংসদ  মোহাম্মদ ২০১৯ থেকে ২০২০ সাল পর্যন্ত ইয়র্কশায়ার এবং হাম্বারের জন্য ইউরোপীয় পার্লামেন্টের (এমইপি) লিবারেল ডেমোক্র্যাট সদস্য হিসেবে দায়িত্ব পালন করেছেন।   তথ্যসূত্র   বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:উদার গণতন্ত্রী (যুক্তরাজ্য) এর কাউন্সিলর বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:উদার গণতন্ত্রী (যুক্তরাজ্য) এর ইউরোপীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:ইংল্যান্ডের ইউরোপীয় সংসদ সদস্য ২০১৯-২০২০
ওপেন ইওর হার্ট আমেরিকান সঙ্গীত শিল্পী ম্যাডোনা-এর তৃতীয় অ্যালবাম ট্রু ব্লু এর একটি গান। এই গানটি অ্যালবামের চতুর্থ গান হিসেবে মুক্তি পায়। মুক্তির পরে গানটি অনেক জনপ্রিয়তা লাভ করে। ম্যাডোনা তার তিনটি অ্যালবাম সফর, হুস দ্যাট গার্ল ওয়ার্ল্ড ট্যুর, ব্লন্ড অ্যাম্বিশন ওয়ার্ল্ড ট্যুর এবং দ্য এমডিএনএ ট্যুর-এ এই গানটি অন্তভূক্ত করেন।Madonna kicks off MDNA tour in tel aviv- ABCNews   রচনা ও ইতিহাস  ওপেন ইওর হার্ট গানটি সর্বপ্রথম ফলো ইওর হার্ট শিরোনামে গীতিকার গার্ডনার কোল এবং পিটার রাফেলসন সঙ্গীতশিল্পী সিন্ডি লুপারের জন্য তৈরি করেন। কিন্তু ট্রু ব্লু অ্যালবামের নতুন গান খোজার সময় ম্যাডোনা এই গানটিকে নিবার্চন করেন এবং কিছু পরিবর্তন করে ওপেন ইওর হার্ট শিরোনামে ট্রু ব্লু অ্যালবামের অন্তভূক্ত করেন। এটি ১৯৮৬ সালের জুলাই মাসে ধারণ করা হয় এবং একই বছর নভেম্বর মাসে এটি অ্যালবামের চতুর্থ গান হিসেবে বের করা হয়।   আরও দেখুন   জাম্প (গান)  আমেরিকান লাইফ (গান)  ট্রু ব্লু (গান)   তথ্যসূত্র   বিষয়শ্রেণী:ম্যাডোনার গান বিষয়শ্রেণী:১৯৮৬-এর গান বিষয়শ্রেণী:যৌনতা সম্পর্কে গান বিষয়শ্রেণী:বিলবোর্ড হট ১০০-এর শীর্ষ একক
ফ্রেদিক অশনেস (, ; জন্ম: ১০ ডিসেম্বর ১৯৯৫) হলেন একজন নরওয়েজীয় পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকা এবং নরওয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৩ সালে, অশনেস নরওয়ে অনূর্ধ্ব-১৮ দলের হয়ে নরওয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত নরওয়ের বয়সভিত্তিক দলের হয়ে খেলার পর, তিনি ২০২১ সালে নরওয়ের হয়ে আন্তর্জাতিক পর্যায়ে অভিষেক করেছেন; নরওয়ের জার্সি গায়ে তিনি এপর্যন্ত ২০ ম্যাচে ১টি গোল করেছেন।  প্রারম্ভিক জীবন ফ্রেদিক অশনেস ১৯৯৫ সালের ১০ই ডিসেম্বর তারিখে নরওয়ের হারেইদ মহানগরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল অশনেস নরওয়ে অনূর্ধ্ব-১৮ এবং নরওয়ে অনূর্ধ্ব-২১ দলের হয়ে খেলার মাধ্যমে নরওয়ের প্রতিনিধিত্ব করেছেন। ২০১৩ সালের ১৩ই আগস্ট তারিখে তিনি প্রজাতন্ত্রী আয়ারল্যান্ড অনূর্ধ্ব-১৮ দলের বিরুদ্ধে ম্যাচে নরওয়ে অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2363682  পরিসংখ্যান আন্তর্জাতিক   দল  সাল  ম্যাচ  গোল নরওয়ে  ২০২১  ৪  ০ ২০২২  ৬  ০ ২০২৩  ১০  ১ সর্বমোট  ২০  ১  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:নরওয়েজীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:নরওয়ের আন্তর্জাতিক যুব ফুটবলার বিষয়শ্রেণী:নরওয়ের অনূর্ধ্ব-২১ আন্তর্জাতিক ফুটবলার বিষয়শ্রেণী:নরওয়ের আন্তর্জাতিক ফুটবলার বিষয়শ্রেণী:ফেইয়ানর্টের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ফুটবল উইঙ্গার
অ্যাপোলোনিয়াস মোলোন বা মোলো অফ রোডস (বা সংক্ষেপে মোলোন; ) ছিলেন একজন গ্রিক অলঙ্কারশাস্ত্রবিদ। তিনি আলাবান্দার অধিবাসী এবং মেনেক্লিসের ছাত্র ছিলেন। পরবর্তীতে তিনি রোডসে স্থায়ী হন এবং সেখানে অলঙ্কারশাস্ত্রের একটি বিদ্যালয় খোলেন। এর আগে, তিনি রোডসের পক্ষ থেকে দুবার রোমে রাষ্ট্রদূত হিসেবে গিয়েছিলেন। This cites:   C. Müller, Fragmenta Historicorum Graecorum, iii.  Emil Schürer, Story of the Jewish People, iii. (Eng. tr. 1886). মার্কাস টুল্লিয়াস সিসেরো তার গ্রিস সফরের সময় (৭৯–৭৭ খ্রিস্টপূর্বাব্দ) মোলোনের কাছে অধ্যয়ন করেন। কয়েক বছর পর গাইয়াস জুলিয়াস সিজারও তার ছাত্র হন। সম্ভবত মোলোনের শিক্ষার কারণেই সিজার এবং বিশেষ করে সিসেরো রোমান প্রজাতন্ত্রে বক্তা হিসেবে খ্যাতি অর্জন করেছিলেন।  কথিত আছে, মোলোন তার ছাত্রদের ডেমোস্থেনিসকে উদ্ধৃত করে বলতেন যে, অলঙ্কারশাস্ত্রের প্রথম তিনটি উপাদান হলো "উপস্থাপনা, উপস্থাপনা এবং উপস্থাপনা।" রোমান আইন আদালতে তার অসাধারণ খ্যাতি ছিল এবং তাকে গ্রিক ভাষায় রোমান সিনেটে ভাষণ দেওয়ার জন্য আমন্ত্রণ জানানো হয়েছিল—যা সাধারণত বিদেশী রাষ্ট্রদূতদের দেওয়া হতো না এমন একটি সম্মান।  মোলোন হোমারের উপর লেখালেখি করেন এবং অলঙ্কারশাস্ত্রের জাঁকজমকপূর্ণ এশিয়াটিক শৈলীকে পরিমিত করার চেষ্টা করেন। জোসেফাসের এগেইনস্ট এপিওন গ্রন্থ অনুসারে, অ্যাপোলোনিয়াস মোলোন ইহুদিদের বিরুদ্ধে কুৎসা রটিয়েছিলেন।Louis H. Feldman, Gōhei Hata Josephus, Judaism and Christianity 1987 p18 "Of this group, Manetho, Lysimachus, Chaeremon, Apion, Posidonius, and Apollonius Molon (the last two are providers of material for Apion) are severely criticized in Josephus' Against Apion because they slandered and attacked Moses and the Jews by asserting that 1) the ancestors of the Jews were Egyptians... 10) Moses was a fraud and a charlatan whose commandments teach only evil, no virtue (Apollonius Molon, Lysimachus)."   তথ্যসূত্র   বিষয়শ্রেণী:প্রাচীন গ্রিক ব্যক্তি
দারিয়া ইব্রাগিমোভা হলেন একজন রাশিয়ান মিশ্র মার্শাল আর্টিস্ট যিনি বর্তমানে ইনভিক্‌টা ফাইটিং চ্যাম্পিয়নশিপে অংশ নিচ্ছেন।  মিশ্র মার্শাল আর্টস সংগ্রহ  |- |হার |align=center|৯-২ |ক্রিস সাইবোর্গ |কেও (মুষ্টি) |ইনভিক্‌টা এফসি ১৫: সাইবোর্গ বনাম ইব্রাগিমোভা | |align=center|১ |align=center|৪:৫৮ | কোস্টা মেসা, ক্যালিফোর্নিয়া, যুক্তরাষ্ট্র | |- | জয় | align=center| ৯-১ | অ্যানাস্তেসিয়া প্লিসেনকোভা | নমন (রিয়ার-নেক্ড বাঁধা) | ফাইট নাইটস- ফাইট ক্লাব ৪ |  | align=center| ১ | align=center| ০:২৮ | মস্কো, রাশিয়া | |- | জয় | align=center| ৮-১ | অ্যানাস্তেসিয়া ক্রাভেত্স | নমন (রিয়ার-নেক্ড বাঁধা) | আরএফপি - ইব্রাগিমোভা বনাম ক্রাভেত্স |  | align=center| ১ | align=center| ১:৪৮ | ডুবনো, ইউক্রেন | |- | জয় | align=center| ৭-১ | মারিয়াম খলিলোভা | নমন (আর্মবার) | ফাইট নাইটস- ফাইট ক্লাব ১ |  | align=center| ১ | align=center| ১:০১ | মস্কো, রাশিয়া | |- | জয় | align=center| ৬-১ | ইয়োলিয়া দ্রুক্তেনাইত | টিকেও (মুষ্টি) | ডাব্লিউএফসি- উল্ফ ফাইটিং ক্লাব ৫ |  | align=center| ১ | align=center| ১:০৬ | এলভিভ, ইউক্রেন | |- | জয় | align=center|৫-১ | একাতেরিনা তার্নাভস্কাযা | নমন (আর্মবার) | ওসি - ওপলট চ্যালেঞ্জ ৮৯ |  | align=center| ১ | align=center| ০:৩৬ | খারকভ, ইউক্রেন | |- | জয় | align=center| ৪-১ | লুদ্মিলা রাদকো | নমন (আর্মবার) | ওসি - ওপলট চ্যালেঞ্জ ৮৭ |  | align=center| ২ | align=center| ২:২০ | খারকভ, ইউক্রেন | |- | জয় | align=center| ৩-১ | লুদ্মিলা রাদকো | নমন (রিয়ার-নেক্ড বাঁধা) | এম-১ সিলেকশন ২০১০ - পূর্ব ইউরোপ রাউন্ড ৩ |  | align=center| ১ | align=center| ০:৩৪ | কিয়েভ, ইউক্রেন | |- | হার | align=center| ২-১ | কিন্দি ডেনডোইস | নমন (ত্রিমুখী বাধাঁ) | এম-১ সিলেকশন ২০১০ - পশ্চিম ইউরোপ রাউন্ড ২ |  | align=center| ১ | align=center| ৩:০২ | উইস্প, নেদারল্যান্ডস | |- | জয় | align=center| ২-০ | তাতিয়ানা মন্ত্যান | সিদ্ধান্ত (সর্বসম্মত) | এম-১ ইউক্রেন - ২০০৯ বাছাই ৪ |  | align=center| ২ | align=center| ৫:০০ | কিয়েভ, ইউক্রেন | |- | জয় | align=center| ১-০ | ভ্লাদেনা ইয়াভরস্কায়া | নমন (আর্মবার) | এম-১ চ্যালেঞ্জ ২০ - ২০০৯ ফাইনালস | | align=center| ২ | align=center| ১:৫৪ | সেন্ট পিটার্সবার্গ, রাশিয়া |  তথ্যসূত্র  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি
লুনা ১৩ (ই-৬এম সিরিজ) হলো চন্দ্রে অবতরণের লক্ষ্যে লুনা কর্মসূচির অংশ হিসাবে ১৯৬৬ সালে সোভিয়েত ইউনিয়ন কর্তৃক প্রেরিত একটি মনুষ্যবিহীন নভো অভিযান।  বিবরণ  লুনা ১৩ নভোযানটি মোলনিয়া-এম বাহকের মাধ্যমে চন্দ্র অভিমুখে দিকে উৎক্ষেপণ করা হয় এবং ২৪ ডিসেম্বর তারিখে চন্দ্রপৃষ্ঠে মৃদু অবতরণ সম্পন্ন করে।   আরও দেখুন    চন্দ্রে কৃত্রিম বস্তুসমূহের তালিকা   তথ্যসূত্র    বহিঃসংযোগ   Zarya - লুনা ১৩ কর্মসূচির কালপঞ্জী ।  Soviet Lunar Images  Luna-13 sends photographs of Moon (An archived news report dated 26 December 1966)  বিষয়শ্রেণী:লুনা কর্মসূচি